Descubre todos os descontos do Black Friday 2020 - C.C. As Cancelas\nPublicado o 19 de Novembro de 2020\nSabemos que levas moito tempo agardando este momento. ¡Xa están aquí os descontos do Black Friday 2020! As tendas de As Cancelas quixeron facelo moi doado para que non te pille o touro coas compras de Nadal, ¡e con súper ofertas! Moitas adelantáronse ao venres e queremos contarche todo. Segue lendo e entérate de todas as promoción ao detalle. Actualizaremos a lista cos novos descontos.\nAdidas: promoción especial 30% de desconto en artigos seleccionados desde o 23 de novembro.\nAlain Afflelou: luns 23 de novembro: -80%, martes 24 de novembro: -70%, mércores 25 de novembro: -60% e do xoves 26 de novembro ao luns 30 de novembro: -50%. Pide a túa cita e reserva o desconto que máis che interese ata o 8 de decembro.\nArenal: ata 40% de desconto nunha selección de artigos o 27 de novembro.\nBershka: ata 50% de desconto en artigos seleccionados o 27 de novembro.\nBijou Brigitte: 30% adicional so en artigos rebaixados e un 20% de desconto na gama Karma, Magnetic e Charms.\nCabellos: 20% de desconto, agás ofertas e GHD, do 23 ao 29 de novembro.\nCalzedonia: ata un 50 % de desconto do 23 ao 29 de novembro.\nCarrefour: 30% de desconto en toda a moda co cupón canxeable para a túa próxima compra do 30 de novembro ao 17 de decembro, televisores con grandes ofertas e unha selección de xoguetes e de decoración de nadal co 60% de desconto. Promoción válida do 23 ao 29 de novembro.\nCasa: por cada 25€ de compra descóntanche 5€ o 27, 28 e 29 de novembro.\nCentros único: crea o teu bono de depilación láser e combina as zonas como queiras, gozando dun prezo especial de 19,90 € área/sesión (comprando bonos de 6 ou máis combinables). Goza dun 50% de desconto en estética avanzada coa compra mínima de 2 sesións. Ademais, tratamentos exclusivos de medicina estética desde 229 €/tratamento. Durante todo o mes de novembro.\nCentroxogo: ata 40% de desconto nunha selección de xoguetes do 20 ao 30 de novembro.\nClaire’s: Ao adquirir 3 artigos regálanche outros 3 e un 20% de desconto en piercings desde o 23 de novembro.\nClínicas Beleq: 4×1 en depilación láser de diodo do 25 ao 30 de novembro. Promoción suxeita á compra dun bono de 5 sesións para zona XL.\nCódigo denim: -30% de desconto en todo e ata o 50% de desconto nunha selección de artigos ata o 29 de novembro.\nCortefiel: ata o 50% de desconto en prendas seleccionadas do 9 ao 29 de novembro.\nD-Uñas: tratamento hidrapen: hidratación e volume con ácido hialurónico por só 99€ ata o 30 de novembro.\nDécimas: segunda unidade ao -50% en artigos da marca Décimas ata o 26 de novembro e 30% de desconto en textil de Adidas, Puma e Campions ata o 30 de novembro.\nDeichmann: hasta 50% de desconto nunha gran selección de artigos do 23 ao 29 de novembro. Non acumulable a outras ofertas e/o promocións.\nFimsbury: 20% de desconto en todo e -30% en artigos seleccionados o 27, 28 e 29 de novembro.\nFlormar: 50% de desconto en todo, excepto liquidacións, do 23 ao 30 de novembro. Por compras superiores a 20€ consigue un neceser de regalo (ata agotar existencias).\nFoot on Mars: ata un 50 % de desconto en produtos seleccionados ata o 30 de novembro.\nGame: prezos especiais en consolas, xogos, merchandising, PC Gaming, accesorios, móbiles seminovos e moito máis do 23 ao 30 de novembro.\nGeographical Norway: ata 40% de desconto do 23 ao 29 de novembro.\nH&M: 20% de desconto en todo o 27 e 28 de novembro.\nImaginarium: 15% de desconto en compras superiores a 45€ do 25 ao 29 de novembro. Non acumulable a outras promocións.\nInside: 15% de desconto en todo do 23 ao 29 de novembro.\nIntimissimi: 20% de desconto en artigos seleccionados do 23 ao 29 de novembro.\nJack and Jones: 20% de desconto en todo do 23 ao 29 de novembro.\nJD Sport: ata un -50% de desconto en produtos seleccionados ata o 29 de novembro.\nKIKO: compra 3 produtos e consegue outros 3 de agasallo, do 16 ao 29 de novembro.\nKiwoko: 3×2 en snacks, 3×2 en alimentación húmeda e 10% – 15% de desconto en pienso, todo para can e gato ata o 30 de novembro.\nKrack: -20% de desconto en todo desde o 23 de novembro.\nLa Casa de las Carcasas: ata un 50% de desconto en artigos seleccionados, do 27 ao 29 de novembro.\nLefties: ata 50% de desconto en artigos seleccionados o 27 de novembro.\nLevi’s: ata un 50% de desconto nunha selección de produtos ata o 30 de novembro.\nLoops & Cofee: café XL gratis coa compra dunha caixa de 12 Loops o 27 de novembro.\nMassimo Dutti: ata -40% de desconto en artigos seleccionados o 27 de novembro.\nMayoral: todo ao -20% do 23 ao 29 de novembro.\nMerkal: -50% de desconto no segundo par en toda a colección do 23 ao 29 de novembro.\nMisako: 25% de desconto en produtos seleccionados do 20 ao 29 de novembro.\nMovistar: ofertas en móbiles e dispositivos do 23 ao 29 de novembro.\nMr People: ata -80% de desconto en monturas ata o 29 de novembro.\nOpticalia Casa de Los Lentes: grandes descontos en monturas de sol e vista do 23 ao 29 de novembro.\nOrange: móbiles seleccionados desde 0€ para novos clientes do 11 ao 30 de novembro.\nOysho: ata -40% de desconto en artigos seleccionados o 27 de novembro.\nPaco Martínez: ata 40% de desconto nunha selección de artigos ata o 29 de novembro.\nPandora: 20% de desconto en artigos seleccionados ata o 30 de novembro.\nParfois: 20% de desconto en toda a colección e un 50% de desconto en artigos seleccionados, do 23 ao 29 de novembro.\nParty Fiesta: 15% de desconto para a túa próxima compra do 26 ao 28 de novembro. Cupón canxeable en compras do 1 de decembro ao 5 de xaneiro.\nPolinesia: desconto do 20% en toda a colección do 26 ao 30 de novembro.\nPrenatal: 30% de desconto en todo e 50% de desconto especial para os membros Vip Club ata o 30 de novembro.\nPull&Bear: -20% de desconto en toda a colección o 27 de novembro.\nPunto Roma: todo cun -15% de desconto do 26 ao 29 de novembro.\nSeijas: ata 40% de desconto en todo ata o 29 de novembro.\nSfera: todo ao 20% de desconto o 25, 26 e 27 de novembro.\nSkechers: -50% de desconto no segundo par en toda la colección ata o 1 de decembro.\nSpringfield: ata o 50% de desconto en prendas seleccionadas, do 9 ao 29 de novembro.\nSprinter: 20% de desconto en todo do 16 ao 28 de novembro.\nStradivarius: ata o 50% de desconto en artigos seleccionados o 27 de novembro.\nSuits Inc: 20% en toda a tenda ata o 29 de novembro.\nTime Road: 25% de desconto en todos os artigos de tempada ata o 29 de novembro.\nTous: ata 40% de desconto en artigos seleccionados e -10% extra a partir da 2ª unidade ata o 29 de novembro.\nTramas +: 3 semanas de descontos incribles na roupa de casa, do 16 ao 29 de novembro.\nUnited Colors of Benetton: 30% de desconto en prendas seleccionadas do 25 ao 29 de novembro.\nVodafone: datos ilimitados, rede 5G e os mellores prezos en móbiles, reloxos intelixentes e altofalantes intelixentes do 16 ao 30 de novembro.\nWomen’s secret: ata un 50% de desconto en pezas seleccionadas do 9 ao 29 de novembro. Ademais, os membros de Wow terán un desconto do 30% en roupa non promocional.\nXti: -50% de desconto no segundo par en artigos seleccionados, do 26 ao 30 de novembro. Non acumulable a outras ofertas ou descontos.\nZara: ata -40% de desconto en artigos seleccionados o 27 de novembro.\nZara Home: ata -40% de desconto en artigos seleccionados o 27 de novembro.


Unha xornada do Consello da Cultura Galega expón na Pobra do Brollón as investigacións sobre a orixe da paisaxe da Ribeira Sacra | Actualidade\nPoñer enriba da mesa as investigacións científicas que analizan cando e como se configurou a paisaxe da Ribeira Sacra. Este é un dos obxectivos da xornada que o Consello da Cultura Galega (CCG) celebra a partir de mañá na Pobra do Brollón (Lugo). A cita está coordinada pola arqueóloga e coordinadora da sección de Patrimonio e Bens Culturais do CCG, Rebeca Blanco-Rotea, xunto co tamén arqueólogo e investigador, Xurxo Ayán. A xornada non se retransmite en directo pero será gravada e subirase ao sitio web da institución para consultas futuras.\nSon tres denominadores comúns que conflúen nesta cita que, durante dous días, permitirá coñecer por primeira vez de maneira conxunta, as investigacións que un grupo heteroxéneo de investigadores desenvolve desde o ano 2016. O primeiro deles é xeográfico, porque todas as investigacións que se expoñen nesta cita teñen lugar no concello da Proba de Brollón. O segundo deles é o temporal, xa que poñen o foco no período que vai entre a Tardoantigüidade e a Idade Media. O terceiro, é que todas as investigacións parten da complicidade da comunidade local, xa que os investigadores foron construíndo os seus proxectos a partir da información facilitada pola propia veciñanza. Son, por tanto, proxectos construídos desde abaixo cara arriba sobre un territorio da Ribeira Sacra, no foco social e turístico desde a súa declaración de Patrimonio da Humanidade e Reserva da Biosfera.\nO programa está dividido en dous días diferenciados. No primeiro ten lugar a posta en común dos resultados das investigacións científicas encamiñadas a coñecer mellor como se configurou a paisaxe cultural da Ribeira Sacra. Son unha serie de escavacións desenvolvidas no territorio que comezaron cos traballos realizados no Castro de San Lourenzo, seguida dos Conventos e das Adegas da Memoria. Esta xornada, de corte académico, está dividida en tres mesas. A primeira titúlase “Materialidades medievais” e pretende analizar todos os espazos e obxectos materiais vencellados a este territorio. Analizará as eremitas, covas, santuarios, ou as diferentes cerámicas medievais atopadas nos diferentes traballos. A segunda mesa chámase “A reconstrución da paisaxe desde fontes diversa” e pon sobre a mesa os recursos documentais, as fontes orais e as investigacións edafolóxicas para coñecer máis sobre a orixe do terreo actual. Nesta participan Cruz Ferro, da Universidade do Algarve, Víctor Rodríguez da Universidade de Vigo e Xurxo Ayán da NOVA de Lisboa. A terceira mesa titúlase “Pensamentos e sociedades medievais” e Juan Palo López García, Olga Novo e Puri Díaz Ferreiro comentarán sobre identidade, memoria emocional e territorio.\nO segundo día servirá para poñer de manifesto as posiblidades turísticas a partir das intervencións realizadas. A primeira é unha visita guiada de Xurxo Ayán polo castro e a necrópole medieval de San Lourenzo. O propio Xurxo, xunto con Olga Novo, farán unha segunda visita a través da o casco medieval da Pobra. A sesión remata na visita da tarde coa visita a Vilachá, concretamente ao Miradoiro da Capela e ao conxunto etnográfico das adegas.\nXornada | Socalcos, campesiñado e cristianismo


ATDP | Moi formados e moi profesionais\nDesta volta tiven a ocasión de participar no grupo de comunicación das Xornadas de Encontros entre Formados e profesionais, a campaña coa que a Consellería de Educación e Ordenación Universitaria e a Rede Galega de Formación Profesional de Hostalaría de Galicia pretenden visibilizar o traballo de alumnos e profesores, a súa calidade e o alto nivel de inserción profesional dos formados nesta disciplina.\nA actividade tivo lugar no CIFP Manuel Antonio de Vigo, (CIFPMA) ubicado na contorna do Hospital Meixoeiro de Vigo, ao que asistimos varios profesionais do eido da comunicación para tomar boa nota da actividade. Unha xornada de #formadoseprofesionais na que puiden coñecer as instalacións e as características da formación que alí se imparte.\nO CIFP Manuel Antonio\nConstruído xunto co Centro Residencial Docente (CRD) en 1976, actualmente é un centro público de ensinanza de Ciclos de Formación Básica e de Graos Medio e Superior. Entre a formación impartida atopámonos con unha lista máis que completa centrada no sector servizos e que contempla:\nAsí, tras unha recepción por parte do mestre de cerimonias José Manuel García (@Jose_Ma_Garcia) e polo director do centro Rubén Otero (@rubenotcaneda), comezou o acto e mesa redonda, seguida dunha visita guiada minuciosamente preparada polos propios alumnos.\nOs meus compañeiros do grupo de comunicación encargado de visibilizar a actividade foron Andrea (@Lady_Compostela) ,Arancha Vilas (@AriVilas78), Emilio Vila (@ev_vila ), Xoan Ameixeiras (@xoanameixeiras ) e Pablo Mariño (@Bluscus). Non puideron completar a comitiva Celso Gómez (@monterredondus) nin Carmen Albo (@guisandomela), e ata a hora de comer non chegou Roberto Pérez Marijuan (@RoberVigo).\nRecepción dos alumnos do CIFP Manuel Antonio © Xoan Ameixeiras\nO director do centro, Rubén Otero, fálanos das súas características\nSaúdos de ex-alumnos desde os seus postos de traballo actuais\nO alumnado no salón de actos © Xoan Ameixeiras\nPausa para o café © Xoan Ameixeiras\nMesa redonda dos ex-alumnos\nO centro e a formación profesional\nTras a recepción, comezaron no salón de actos as charlas dos ex-alumnos, unha mesa redonda moi interesante para falar das realidades do mercado laboral das cales todos tomamos boa nota.\nOs antigos alumnos puntualizaron aqueles aspectos máis importantes na súa carreira profesional, incidindo de forma reiterativa na necesidade de multiplicar esforzos en aproveitar as ensinanzas dos mestres. Tamén a profesionalización e a especialización foron punta de lanza na conversa, con algunhas picadas directas ao profesorado, puntualizacións que en base á crítica, son de interese para a mellora da formación.\nDesde a miña perspectiva é destacable o desexo de todo o colectivo por dignificar e profesionalizar a profesión, e achegar a novas cotas o nivel do sector, tan vilipendiado na nosa sociedade. De feito, todos os ex-alumnos citan a necesidade de poñer ganas, ilusión, e moito traballo duro, o cal na maioría dos casos se traduce en facer prácticas non remuneradas en entidades de renome.\nUnha vez rematada a mesa redonda e durante a visita puidemos coñecer en detalle o centro, guiados polos propios alumnos, que nos levaron a coñecer onde levan a cabo as labores prácticas derivadas das distintas ensinanzas. Unha reproducción dun hotel, con recepción, carrito e mostra de napkins (dobrado de servilletas ou lencería), mantemento e recollida da habitación e do baño, etc. A continuación puidemos visitar as clases de cada ciclo, aulas nas que se simula por exemplo o traballo en axencia de viaxes mediante os programas específicos do sector, e a biblioteca, un espazo de teito acristalado circular, pensado a distintos niveis ou alturas.\nE para rematar, unha visita ás cociñas e ao restaurante, onde cada día se preparan distintas especialidades que logo se sirven no restaurante Manuel Blanco Hermida, nas propias instalacións do CIFPMA. De feito podes reservar mesa neste restaurante de mércores a xoves ás 14:15 h e ás 20:00 h durante os periodos lectivos.\nEntrega do equipo de audio para a visita guiada © Arancha Vilas\nAchegamento inicial á historia do centro CIFP Manuel Antonio\nTodos tivemos indicacións para configurar o aparato de audio-guía\nAxustando os aparatos © Bluscus\nA xestión de aloxamentos turísticos practícase mediante un acceso a planta similar a dun hotel real\nAlumnos da especialidade de axencias de viaxes e xestión de eventos\nOs alumnos acabaron formando parte dun masivo Potocall\nSe ben interrumpimos o transcorrir das clases, os alumnos toleraron cun sorriso a nosa presenza\nA biblioteca ubícase na planta alta con diferentes alturas e teito acristalado\nNas cociñas hai zonas específicas para cada curso\nPodes reservar mesa no restaurante manuel Blanco Hermida de mércores a xoves ás 14:15 h e ás 20:00 h durante os periodos lectivos.\nTalleres de profesionais ou showcookings\nPara rematar a xornada nada menos que unhas demostracións reivindicativas arredor do oficio de barista con Luís Blanco (ex-alumno e copropietario de The Coffee Land), do de cociñeiro de sushi da man de Adrián Figueroa (de Puro Sushi) e de tres especialistas chocolateiros. Tivemos a sorte de saborear parte destes excelentes traballos culinarios, de xeito previo á comida que tiña lugar a continuación, para a cal estaban convocadas distintas figuras da política e da gastronomía.\nUnha vez chegaron as autoridades competentes puidemos acceder ao comedor, onde os propios alumnos fixeron unha demostración da alta calidade da aprendizaxe e do servicio, con unha carta e uns platos de alto nivel.\nLuís Blanco (ex-alumno e copropietario de The Coffee Land) © Arancha Vilas\nAdrián Figueroa (de Puro Sushi) © Arancha Vilas\nDetalle das pezas de sushi realizadas\nO sushi compleméntase con sabores e texturas de contraste\nOs mestres chocolateiros traballando na temperatura óptima da materia prima © Arancha Vilas\nBombóns en pleno proceso de creación\nOs medios estiveron presentes en Formados e Profesionais\nO equipo de Elemental Chefs recolleu cada instante da xornada\nA profesionalización do sector da hostalaría\nNa miña opinión a formación é cada día mellor e a aprendizaxe dos oficios é esencial para as persoas de vocación e talento. A Formación Profesional é unha alternativa educativa cada vez de maior calidade e unha opción a ter en conta para aqueles que dubidan en continuar os seus estudos.\nComo cita Rubén Otero “en Galicia hai nada menos que sete escolas superiores de hostalaría, o que da unha idea do alcance deste sector na nosa sociedade”. A respecto disto considero importante reivindicar, ademáis da profesionalización dos individuos, as prácticas remuneradas. Sigo sorprendido do feito de que negocios de alta cociña usen aos estudiantes como carne de batalla nas súas cociñas, con xornadas maratonianas que desbotan talentos coma churros. O traballo dignifica, pero por moito que se considere remunerado coa aprendizaxe, moitas familias tiran de aforros para que os seus fillos poidan facer prácticas non remuneradas. Unha revisión crítica do capital humano é precisa para cambiar a percepción non só deste sector na economía do noso país.\nUn posado do equipo de comunicación © José Manuel García\nUn posado roubado do equipo de comunicación @José Manuel García


Se ben estaba previsto a súa clausura o venres 19 de xullo, dada a demanda do público e o interese suscitado por esta mostra, o Concello decidiu ampliar o seu período expositivo ata o vindeiro 4 de outubro, se ben permanecerá pechada durante o mes de agosto. Ata o momento foi visitada por preto de 2.000 persoas.\nvenres, 19 xul 2019\nO Concello de Vigo decidiu que a exposición "A Escola de Artes e Oficios. 130 anos de historia (1886-1976)" continúe aberta ata o vindeiro 4 de outubro debido á gran demanda de visitantes. A mostra, aberta o 7 de xuño (laborables de luns a venres de 19:00 a 21:00 horas) e que estará pechada durante o mes de agosto, xa recibiu case 2.000 persoas.\nNo ano 2016 a Escola Municipal de Artes e Oficios de Vigo (EMAO) cumpriu 130 anos. Ininterrompidamente dende a súa creación en 1886 vén desenvolvendo un importante servizo de carácter educativo e sociocultural á poboación da nosa cidade. A exposición que agora presentamos percorre a historia desta institución dende o seu nacemento ata os os fins da Ditadura.\nNo ano 1886 un fato de ilustres cidadáns, nomeadamente Eduardo Chao, Eugenio Montero Ríos, Augusto Bárcena, Manuel Diego Santos, imbuídos do espírito ilustrado da Institución Libre de Ensinanza (ILE) e convencidos de que o grande pulo social e industrial que Vigo encetaba nos finais do século XIX sería imposible sen unha acción sistemática e organizada\nde formación cultural e profesional das súas clases traballadoras, deciden impulsar e crear en Vigo a Escola de Artes e Oficios(EAO).\nComeza así a desenvolverse un ambicioso programa de estudos dirixido á capacitación básica dos e das traballadoras. Ante o éxito da iniciativa, axiña foron insuficientes os locais elixidos para a súa sede na rúa do Circo (hoxe Eduardo Iglesias).\nConsciente da necesidade de dar cobertura ás crecentes necesidades de formación e ao propio éxito da implantación da Escola, no ano 1900 José García Barbón fai xenerosa doazón á cidade dos edificios que albergarán ata os nosos días a EAO.\nAo tempo, créase a primeira Biblioteca Pública de Vigo e o Concello de Vigo pasa a ser o xestor e principal financiador da Institución. Un dos seus primeiros directores, Fernando García Arenal, fillo da inesquecible Concepción Arenal, testemuña a relación expresa da EAO coa filosofía e práctica da ILE.\nA Escola de Artes e Oficios acompañou e garantiu o desenvolvemento da cidade, tanto no que se refire ao industrial como ao arquitectónico, social e artístico, especialmente dende o inicio ata o derradeiro terzo do século XX, momento no que a aparición e implantación progresiva dun ensino profesional e técnico oficial nos anos 70 significou, primeiro, a decadencia e, logo, xa coa Democracia, a recuperación da institución sen que perderan, renovándoos, os principios de educación popular e permanente, compromiso social, excelencia técnica, interdisciplinariedade e creatividade que alumaron as súas orixes.\nAmosar e analisar o desenvolvemento histórico da Escola Municipal de Artes e Oficios de Vigo dende a súa creación en 1886 ata o ano 1976. Con isto quérese demostrar a estreita relación e o papel esencial da EMAO no desenvolvemento urbano, arquitectónico, industrial e cultural de Vigo.\nO alcalde traslada a "satisfacción de toda a cidade" pola declaración da Reconquista como Festa de Interese Turístico Nacional\nluns, 15 xullo 2019\nmércores, 17 xullo 2019\nsábado, 20 xullo 2019\ndomingo, 21 xullo 2019


A Xunta investirá este ano 2,5M€ destinados a asociacións de comerciantes — Xornal21\nA Xunta investirá este ano 2,5M€ destinados a asociacións de comerciantes\nA directora xeral de Comercio e Consumo, Sol Vázquez, anunciou no Parlamento que a vindeira semana se abrirá o prazo de solicitude das axudas destinadas a centros comerciais abertos, asociacións de praceiros e federacións.\nA directora xeral de Comercio e Consumo, Sol Vázquez, anunciou no Parlamento, na Comisión 6º de Industria, Enerxía, Comercio e Turismo, que a vindeira semana se abrirá o prazo de solicitude de axudas para impulsar a competitividade do comercio a través de 2,5 millóns de euros destinados a centros comercias abertos, asociacións de praceiros e federacións. O obxectivo é impulsar o papel dinamizador do comercio na actividade das nosas vilas e cidades a través de iniciativas que permitan atraer clientela e mellorar os servizos que se ofrecen aos consumidores.\nEn concreto, son 2 millóns de euros para centros comerciais abertos para proxectos que incidan na dinamización comercial, fidelización, sinalización externa ou mellora da competitividade comercial, entre outros. As axudas oscilarán dos 22.240 aos 40.000 euros. Tamén se dirixen a asociación de praceiros que, ademais de proxectos de fidelización, sinalización, dinamización e competitividade, desenvolverán iniciativas relacionadas coa mellora de instalacións e equipamentos con axudas de ata un máximo de 9.800 euros.\nA segunda liña, á que se destinan 500.000 euros, está dirixida a asociacións de ámbito superior ao municipal ou federacións para a revitalización do comercio de proximidade e a incentivación do consumo a través do tícket de dinamización comercial. Neste caso, os apoios irán dos 9100 euros aos 49.000.\nGrazas a estas liñas de apoios, o pasado ano 2017, beneficiáronse un total de 51 centros comercias abertos, 28 asociacións de prazas de abastos e 16 federacións -que supoñen máis de 5500 comercios- para desenvolver preto de 750 actuacións.\nOs apoios, que poden chegar aos 49.000 euros, permitirán atraer clientela ao comercio de proximidade e mellorar os servizos aos consumidores a través de proxectos de dinamización, fidelización de clientes ou sinalización\nDesde 2009, a Consellería de Economía, Emprego e Industria leva destinado, a través destas axudas, preto de 30 millóns de euros como mostra do compromiso do Goberno galego co asociacionismo comercial, unha das prioridades do Plan estratéxico de impulso ao Comercio de Galicia que adica 70M€ ata 2020 a modernizar e incrementar a competitividade do comercio de proximidade galego con 55 accións específias articuladas ao redor de tres grandes retos: afianzar un sector comercial renovado; impulsar o smart commerce e o comercio electrónico; e potenciar o comercio excelente.\nA Xunta, a través desta folla de ruta, nos tres primeiros anos mobilizou 27 millóns de euros co desenvolvemento de 5000 actuacións na mellora da dixitalización do comercio galego ao abeiro do programa Smart Commerce e, tal e como asegurou Vázquez, a Administración autonómica continúa traballando coa posta en marcha de novas medidas “co obxectivo de facer do comercio galego un sector forte, competitivo e adaptado ás novas realidades e hábitos de consumo de século XXI”.\nDeste xeito, a Xunta, entre outras actuacións, apoiou neste período a máis de 2250 establecementos comerciais mobilizando máis de 11,3 millóns de euros na modernización e mellora da imaxe física dos comercios; levou a cabo máis de 210 actuacións en 200 concellos, a maioría emprazados no rural, para a modernización e mellora dos mercados e prazas de abastos cun investimento xerado de máis de 10 millóns de euros.\nAsí mesmo, apoiou a posta en marcha ou actualización de 2300 páxinas web cunha mobilización de máis de 3,8 millóns de euros e foi pioneira no desenvolvemento de axudas aos comercios de proximidade para a xestión de redes sociais. Neste ámbito, apoiáronse máis de 33.000 proxectos.


Los años Sputnik, de Baru, ou como salvar do esquecemento un mundo e un xeito de vivir\nCon ledicia recibimos en Komic Librería a chegada de Los años Sputnik, outra obra máis do gran Baru, neste caso un tomo integral que compila os catro tomos nos que o autor francés describe a nenez nunha vila obreira de finais dos anos cincuenta.\nHervé Barulea, máis coñecido polo seu nome de guerrilleiro da viñeta, é un francotirador de esquerdas, comprometido coa clase obreira e pioneiro da banda deseñada de carácter social. Na nosa memoria fican obras súas como Rabioso, El camino de América ou La autopista del Sol, e agora chega ata nós esta crónica publicada orixinariamente entre 1999 e 2003.\nA acción sitúase en Sainte-Claire, un barrio obreiro na rexión de Lorena, no nordés de Francia. Corre o ano 1957, Igor, o noso protagonista e narrador, é un rapaz soñador duns oito ou nove anos, e a través dos seus ollos poderemos descubrir o día a día do lugar. Algo que coñece ben o autor, que fai en certa maneira o retrato da súa infancia, mais non no sentido literal, nin cun aire bucólico ou nostálxico, tampouco pretende facer unha defensa do pasado coma un tempo idílico.\nNon, o obxectivo de Baru é reconstruír, e salvar do esquecemento, un mundo e un xeito de vivir, reproducir a veciñanza onde, poucos anos despois da Segunda Guerra Mundial, convivían familias procedentes de Polonia, Italia ou Alxeria. Para isto emprega a perspectiva infantil, asitimos aos seus triunfos e derrotas, ás súas descobertas e á súa aprendizaxe para a vida. E todo isto nun intre de grandes e rápidas mudanzas sociais, coa Guerra Fría cada vez máis quente por mor da carreira espacial.\nA obra de Baru, coma sempre, destila honradez e compromiso, pero ademais resulta divertida e entrañable, polo ben construídos que están os personaxes e porque, é inevitable, vemos reflectida a nosa propia infancia na deles. Xogarse a honra ou o dominio dun territorio nun partido de fútbol ou nunha pelexa cos do barrio do lado, decidir quen é o xefe da túa banda, descubrir o traballo en comunidade ou os primeiros sentimentos amorosos son cousas que non quedan tan lonxe.\nO dinámico debuxo, que presta especial atención aos escenarios onde transcorren os episodios, axuda a unha lectura agradable, agradecida, e, se me permitides, necesaria. Agardamos que gocedes con ela!


Brión celebra as Letras Galegas con varias actividades ~ Biblioteca Municipal do Concello de Brión\nBrión celebra as Letras Galegas con varias actividades\n21:33 Concello de Brión Sen comentarios\nO sábado 16 de maio, véspera do Día das Letras Galegas, a entorna da Carballeira de Santa Minia e o Centro Social Polivalente van acoller varios actos e actividades conmemorativas desta data tan significativa, incluídos na programación especial “Feira do Libro de Brión-Maio Cultural 2015”\nAs 20 h. , no espazo multiusos do Centro Social, a Banda Municipal de Música de Brión invita a todos os veciños e visitantes ao Concerto Literario conmemorativo do Día das Letras Galegas. Un recital que combina música e literatura para celebrar a festa das nosas letras.\nO día 16 de maio de 1978 a compañía Teatro Antroido representou a obra “Laudamuco, señor de ningures”, de Roberto Vidal Bolaño; función que é considerada, xunto coa “d'O velorio”, de Francisco Taxes, unha das impulsoras dun teatro nacional galego que tentaba ser profesional. Para conmemorar esta data, na Carballeira de Santa Minia, diante da estatua de Roberto Vidal Bolaño, realizarase unha lectura de textos teatrais do autor e algunha que outra sorpresa.\nDende as nove da mañá, os afeccionados ao deporte terán unha cita coa II Andaina Terras de Altamira-Brión, que este ano repite tres itinerarios combinados que suman un total de 50 km de marcha pedestre a través das fermosas sendas brionesas. A Carballeira de Santa Minia será lugar de de saída e punto de paso para os tres aneis que compoñen a proba.\nUn sábado de actividades culturais e deportivas para festexar no mes das Nosa Letras a Lingua e Literatura que sitúan a Galicia no mundo.\nPublicado en: actividades , Día das Letras Galegas , feira do libro , maio cultural


A Sanidade valenciana edita un novo protocolo paira a detección precoz do cancro de pescozo de útero | Consumer\nA Sanidade valenciana edita un novo protocolo paira a detección precoz do cancro de pescozo de útero\nO obxectivo é mellorar as accións paira diminuír as taxas de mortalidade por esta enfermidade\nA Consellería de Sanidade da Generalitat valenciana editou un novo protocolo paira a detección precoz do cancro de cérvix ou pescozo de útero, co fin de mellorar as accións paira diminuír as taxas de mortalidade por esta causa.\nCada ano detéctanse 470.000 novos casos desta patoloxía en todo o mundo, o que supón o 9,9% de todos os cancros nas mulleres, e una taxa de incidencia estandarizada de 16,12 casos por cada 100.000 mulleres, segundo datos da Axencia Internacional de Investigacións sobre Cancro (IARC). En España, a taxa de incidencia sitúase en 7,2 casos por cada 100.000 habitantes, un 3,4% dos cancros da muller, e a taxa de mortalidade é de 1,8 por cada 100.000, o que supón un 2,5% de todas as mortes tumorales no noso país.\nAs novidades do novo protocolo céntranse en que se amplía a idade da poboación diana e queda fixada no intervalo dos 20 aos 65 anos e fíxase a realización de citologías cada 3 anos. Así mesmo, estende a realización desta proba a Atención Primaria, para o que as matronas recibirán cursos de formación específicos.\nA Consellería entende que o obxectivo de detección precoz de cancro de cérvix é posible co desenvolvemento de estratexias de prevención primaria e secundaria. As primeiras están baseadas na idea de actuar antes de que apareza a enfermidade sobre os factores causales e de risco modificables, e as orientadas á prevención secundaria baséanse na implantación dun sistema de detección precoz, utilizando entre outros o cribado poboacional, que mellora as posibilidades de curación. Segundo o novo protocolo, as accións de prevención primaria sobre o cancro de cérvix centraranse en establecer estratexias paira coñecer os comportamentos sexuais tanto das mulleres como dos homes e, así, poder modificar ou introducir cambios neles orientados a eliminar factores de risco relacionados cos usos e hábitos sexuais.\nEn canto á prevención secundaria, numerosos estudos indican que o cancro de cervical normalmente é precedido dun estadio preinvasivo asintomático. Neste sentido, o test Papanicolau usouse paira detectar lesións precancerosas e o cancro invasivo temperán en mulleres asintomáticas. Desta forma poden identificarse e tratarse mulleres con lesións precancerosas e previr a enfermidade invasiva.\nO cancro de cérvix ou pescozo de útero considérase una enfermidade multifactorial na que cada vez teñen máis protagonismo certos tipos do Virus Papiloma Humano (VPH), como causa necesaria pero non suficiente, pois só una fracción das mulleres infectadas desenvolve despois un cancro cervical.\nOutros factores que determinan esta progresión da infección de VPH cara ao cancro son as infeccións xenitais repetidas, con excepción do virus da sida, que si se asocia a unha prevalencia elevada do cancro de cérvix así como a unha maior progresión de malignidad das lesións precancerosas.\ncérvix cancro protocolo


María Reimóndez | Que son as cookies?\nQue son as cookies? Unha cookie é un ficheiro que se descarga no ordenador cando accede a determinadas páxinas web. As cookies permiten a un sitio web, entre outras cousas, almacenar e recuperar información sobre os hábitos de navegación dunha persoa usuaria ou ordenador, dependendo da información que conteñan e a forma como se use o seu ordenador, poden utilizarse para recoñecer a persoa usuaria.\nQue tipos de cookies usa este sitio web?\n- Cookies técnicas: son aquelas que permiten á persoa usuaria navegar a través dun sitio web, plataforma ou aplicación e uso de diferentes opcións ou servizos que nela existan como, por exemplo, controlar o tráfico e comunicación de datos, identificar a sesión, acceder a partes de acceso de acceso restrinxido, lembrar os elementos que integran un pedido, facer o proceso de compra dun pedido, facer a solicitude de inscrición ou participación nun evento, utilizar elementos de seguridade durante a navegación, almacenar contidos para emitir vídeos ou son ou compartir contidos a través das redes sociais.\nNalgúns navegadores poden configurarse regras para xestionar as cookies por sitio, o que lle proporciona un control máis preciso sobre a súa privacidade. Isto significa que pode desactivar as cookies de todos os sitios, excepto aqueles en que confía. Polo tanto, pode permitir, bloquear ou eliminar as cookies instaladas no seu ordenador configurando as opcións do navegador instaladas no seu computador.\nOutra función de todos os navegadores é o modo incógnito ou a navegación privada. Pode navegar en modo de incógnito cando non quere que as súas visitas a sitios web ou descargas fiquen rexistradas nas historiais de navegación e descarga. As cookies creadas no modo de incógnito son eliminadas despois de pechar todas as fiestras de incógnito.


Ilustración no Culturgal 2018 - AGPI - Asociación Galega de Profesionais da Ilustración\nAGPI - Asociación Galega de Profesionais da IlustraciónNovascómicIlustración no Culturgal 2018\nPosted on 29 Novembro, 2018 by adminAgpi\nEsta fin de semana decorre no Pazo da Cultura de Pontevedra a nova edición de Culturgal, a Feira das Industrias Culturais. Nela darase cita unha boa representación de moi diversos sectores culturais, con presentacións, mesas redondas, actuacións, proxeccións e talleres para todo tipo de públicos. Entre toda a oferta de actividades culturais non podían faltar, naturalmente, as relacionadas coa ilustración.\nAsí, por exemplo, mañá venres, ás 20:30 haberá o contacontos e obradorio de monicreques Lola e as 21 vacas (Triqueta Verde), coa ilustradora Blanca Millán.\nO sábado, ás 12:00, presentarase o novo libro de Bieito Iglesias, Guías caninos, coa presenza do seu ilustrador, Xulio Gayoso. Á mesma hora, Bea Lema conducirá un obradoiro de banda deseñada, que terá continuación ás 17:00 e ás 18:30. Ás 12:30, presentarase o novo volume da colección «Mulleres Bravas da nosa historia», Pepa, a loba, escrito por Ledicia Costas, e o acto contará coa súa ilustradora, Eva Agra. Ás 13:00 haberá espazo para a presentación «Deica! Creacións. 5 anos ilustrando o país», con Iria Ribadomar. Xa ás 17:30, presentarase a revista de banda deseñada A Viñeta de Schrödinger, editada pola Mesa pola Normalización Lingüística. A partir das 18:15 haberá unha sesión de contacontos e pintura, «Roger, o rato e o misterio das manchas» (Triqueta Verde) con David Lorenzo. Ás 19:00 será o momento da presentación do volume O puño e a letra. Antoloxía do cómic poético, que inclúe versións en cómic a cargo de 40 autores sobre poemas de Yolanda Castaño. En diferentes espazos da feira, ás 19:45 presentaranse os libros Anónimas, retratos de musas cotiás, coa ilustradora Gemma Marqués, e Don Ferretín Ferretón e o seu cadelo lambón coa ilustradora Aurora Cascudo Román.\nXa o domingo, ás 13:00 terá lugar na feira a presentación do libro infantil O tempo meteorolóxico, co seu autor, Miguel Robledo. Finalmente, ás 13:30 poderase asistir á presentación do álbum ilustrado Puff! Vaia peido, con Luisa Martínez Lorenzo.\nO programa completo en PDF pode descargarse desde a web do festival.\nPosted in cómic, eventos, libros, Novas, obradoiros, presentacións, sociosTagged ilustración galega, Pontevedra, socios da AGPI


ை Vigo flashback: A Cidade do Mar | Rubens Rocha\nை Vigo flashback: A Cidade do Mar\nRoldaba o 3 de maio de 2007 cando o presidente Touriño presentou a futura cidade do mar nos terreos da ETEA. A devandita cidade custaría 100 millóns, tería 125 grupos de investigación científica e segundo o dixo sería un referente mundial.\nOs terreos portuarios da IEO acollería o campus científico-tecnolóxico da cidade do mar, o maior centro investigador, operativo e de servizos oceanográficos de España. Este proxecto da cidade do mar os representantes do Ministerio de Ciencia e Innovación (MICINN) asinaron un convenio naquel entón que permitirá a súa instalación na cidade, este proxecto contaría cun núcleo de importantes achegas dos investigadores españois en materia de ciencias mariñas.\nA Cidade do Mar achegaría as investigacións mariñas á sociedade e ao mundo empresarial e económico de Vigo. Seria un proxecto urbanístico de gran complexidade que recuperaría para uso científico uns 41.000 m2 de zona portuaria que antes tiñan un uso totalmente militar (a ETEA). O lugar combinará instalacións científicas con espazos dedicados ao ocio e ao deporte.\nO Consello Superior de Investigacións Científicas (CSIC) e o Instituto Español de Oceanografía (IEO) estarían estreitamente vinculados ao proxecto xunto ao apoio do MICINN, que tería dous compromisos principais: a creación do Centro Atlántico de Investigacións Mariñas (CUME), cuxo proxecto técnico está en fase de elaboración, e a constitución da Unidade Oceanográfica (UO), unha instalación técnica de xestión concibida como base oceanográfica.\nA principal actividade da Cidade do Mar seria a investigación mariña que aglutiria os campos de estudo como a genómica, a biotecnoloxía mariña, ou a limnoloxía. O novo espazo tamén permitirá avanzar en áreas de coñecemento como a saúde, a enerxía ou a pesca.\nAdemais, a Cidade do Mar proporcionaria soporte loxístico e tecnolóxico aos grandes buques oceanográficos españois, eacogeria, entre outros, ao Cornide de Saavedra, á Vide de Gamboa, ao Mytilus ou ao novo buque de 45 metros o IEO.\nDentro do novo centro, a Unidade Oceanográfica estariaconsiderada “Instalación Científica e Técnica Singular”, cuxo custo de construción rolda os 100 millóns de euros, que asumirán previsiblemente o MICINN e a Xunta de Galicia.\nPotencial investigador de excelencia internacional\nA Cidade do Mar seria a única infraestrutura española que agrupe todas estas funcións. Coa firma do convenio entre a Xunta de Galicia, o Concello de Vigo e o Consorcio da Zona Franca de Vigomaterialízase a dispoñibilidade dos terreos e regúlanse os seus accesos.\nO proxecto “creará masa crítica investigadora e evitaria que a riqueza dos estudos mariños en España se fragmente”, explicou naquel entón Carlos Martínez Alonso, Secretario de Estado de Investigación.\nTamén aumentaria a visibilidade mundial dos estudos e investigadores galegos, impulsando o seu rol como “referencia internacional en materia de ciencias do mar”.\nAs ciencias mariñas “esconden algúns dos maiores descubrimentos científicos que están por vir”, dixo naquel entón Martínez.\nPara o Secretario Xeral de Política Científica e Tecnolóxica daquel entón José Manuel Fernández de Labastida, a Cidade do Mar seria “unha demostración das grandes capacidades de investigación que ten a comunidade galega en ciencias do mar, un sector con enorme potencial investigador”.\nO proxecto está parado, tanto que o presidente Feijóo xa pediu a delegada da Xunta en Vigo que prepare outro para os terreos da antiga Escola da Armada.\nVigo Flashback #VigoVerdade, A Cidade do Mar, Carlos Martínez Alonso, ciencias marinas, CUME, IEO, ilcanallarubens, Ketek Laboratory-Study Zulo S.A., La Ciudad del Mar, MICINN, oceanográficos españois, UO, vigo, Vigo flashback\n← ை Vigo flashback: O túnel de Beiramar\tை Vigo municipais 2015. Enquisa. →


Temas: PORTO DE VIGO ILLA DE AROUSA VILAGARCíA AROUSA ECOLOXISTA GREENPEACE VIGO PORTO\nPor Europa Press / Redacción | SANTIAGO DE COMPOSTELA | 24/07/2019 | Actualizada ás 19:39\nO buque 'Rainbow Warrior' da organización ecoloxista atracará este xoves 25 de xullo no peirao de Ou Ramal de Vilagarcía de Arousa (Pontevedra), última parada en España da campaña 'En marcha polo clima' que levou ao "barco insigna" do colectivo por oito países e 15 portos, entre eles, o de Barcelona e Málaga.\nE é que a cidade olívica era o lugar elixido por Greenpeace para facer escala en Galicia. Con todo, os ecoloxistas decidiron cancelar a atracada do 'Rainbow Warrior' no porto de Vigo, previsto para este mércores 24 de xullo. Nun comunicado, Greenpeace agradece á Autoridade Portuaria de Vilagarcía, ao concello e a sociedade da comarca de Arousa "todos os esforzos realizados e as mostras de apoio recibidas" para que o 'Rainbow Warrior' recale no porto do norte de Pontevedra.\nA entrada ao porto será ás 08,00 horas deste xoves no peirao de Ou Ramal. O sábado e o domingo, o 'Rainbow Warrior' poderá visitarse en horario matinal e vespertino. O venres 26 terá lugar unha conferencia sobre alternativas enerxéticas e o domingo 28, Depedro, Uxía e Maika Makovski protagonizarán un concerto na Praza da Segunda República.\nO luns está prevista unha conferencia de prensa en véspera de que o barco partir do porto vilagarcián. Antes de pór fin á súa escala en Galicia, o 'Rainbow Warrior' fondeará fronte á Illa de Arousa, onde será despedido cunha marcha naval con dornas e galeóns pola ría.\nO buque Rainbow Warrior de Greenpeace en Málaga. ÁLEX ZEA/EUROPA PRESS / Europa Press\n1 Cosvs Reve\nGreenpeace e Galiza teñen unha curiosa relación de amor-odio. Se realmente fixeran polo medio ambiente a súa sede mundial tería que estar en Galiza. Pero, lamentablemente, o seu compromiso coa nación galega é puro postureo. Máis ou menos como Amnistia Internacional...\nserá tamén culpa dos galegos e galegas que prefiren asociarse a PACMA antes de facer campaña con Greenpeace? É unha vergoña que ningún partido político afeara a decisión do presidente da autoridade portuaria de Vigo de obstaculizar a campaña do Rainbow Warrior mentres aplauden coas orellas o festival do Marisquiño (apostando claramente por un festival neo-liberal antes de facer políticas de transición enerxética sustentabeis)


DE DOLMENS E DE MÁMOAS POR TERRAS DO XALLAS | A noite branca\nDE DOLMENS E DE MÁMOAS POR TERRAS DO XALLAS\nPoblicado o Novembro 10, 2013 por chiscofernandeznaval\nHoxe, desafiando a chuvia, Daniel e eu saímos de excursión co obxectivo de visitar varios monumentos megalíticos das Terras de Xallas, esas que van dende Mazaricos a Vimianzo, pasando por Zas e Dumbría. Non saímos cedo, que a noite do sábado foi longa e algo había que durmir.\nMina da Parxubeira, Arca da Piosa, Pedra da Arca e Casota de Berdoias, esa era a ruta, polo medio, a ponte de Brandomil e a riqueza etnográfica do lugar de Berdoias. Tamén procuramos cogumelos. Unha dúcia de níscalos dos que, xa na casa, perdemos dous, que Maribel non os come con vermes.\nEu gozo desa rota que normalmente remato en Dombate e na cidade de Borneiro, pero que hoxe acurtamos, deixándoa en Berdoias. Todos estes monumentos megalíticos son fermosos e únicos, cada un coa súa singularidade, cada un coas súas circunstancias. A Parxubeira ergue a súa ruína no centro do lameiro, coa mámoa moi ben debuxada arredor. Fáltanlle lousa e antas, pero alí está o que resta, cara o ceo con orgullo, no seu silencio de séculos. A Arca da Piosa, coas súas lousas ciclópeas, rodeada das plantacións de eucaliptos dunha explotación privada, ofrécenos o eco que dende ela produce a nosa voz sobre o pequeno val circular que domina. Nela situou Eduardo Pondal a tumba do heroe Brandomil. Pedra da Arca, quizais fortalecida coa enerxía eléctrica que viaxa pola liña de media tensión que lle pasa xusto por riba, amósase humilde na súa grandeza. Hai quen di que é máis monumento que o propio Dombate. Dende logo, debe ser dos máis grandes do país. Fáltalle unicamente a lousa que pecharía a cámara. Dentro, na cara interior dunha delas, os gravados que durante anos foron coñecidos no mundo da arqueoloxía, como The Things (A Cousa) formas sen determinar, que estudios recentes consideran cachalotes, como tamén lle sucede aos de Dombate, e a os de varios dolmens de Portugal e de Bretaña. A casota de Berdoias resulta familiar e, ademais, foi integrada durante centos de anos pola comunidade no seu vivir cotián, xa que era empregada como cuberto dos pastores. É pequena, expresión dun megalitismo serodio, porén, é posible que no interior das súas lousas estea representado o infindo firmamento que sobre ela brilla polas noites.\nEu confiaba en que a adquisición de todas por parte da Xunta e a declaración do parque megalítico da Costa da Morte, faría algo por elas, por estas e polo resto que a terra toda está inzada de antas e de mámoas. Pero o estado de abandono no que se atopan é triste e penoso. Velas así perturba o gozo que un quere sentir por poder agarimalas de novo. Comestas de silvas e xestas, con lixo nas cámaras, cos gravados das lousas repasados por riba con pedras e madeiras, ata perderse o sutil trazo da liña orixinal que sobrevivira aos séculos: en todo estás e ti es todo,/ pra min e en min mesma moras,/ nin me abandonaras nunca,/ sombra que sempre me asombras. E, polo que se ve, aí seguimos.\n(Ben se ve que as fotos de hoxe son miñas)\nEsta entrada foi publicada en Artigos,Camiñando o país e etiquetada Arca da Piosa,Brandomil,Casota de Berdoias,Cidade de Borneiro,Dolmen de Dombate,Dumbría,Eduardo Pondal,Mazaricos,MIna da Parxubeira,Negra Sombra,Pedra da Arca,Ponte de Brandomil,Vimianzo,Xallas,Zas por chiscofernandeznaval. Ligazón permanente.\n2 opinións sobre “DE DOLMENS E DE MÁMOAS POR TERRAS DO XALLAS”\nCarlos o Novembro 11, 2013 ás 10:17 am dixo:\nEstán estupendamente as fotos.\nDeixo este enlace sobre Dombate, por se lle interesa a alguén:\nfernandeznaval o Novembro 11, 2013 ás 6:57 pm dixo:\nSerge Cassen e Jacobo Vaquero Lastres apuntan no seu artigo “Cosas fabulosas” a posibilidade de que eses gravados coñecidos como The Thing, que aparecen en dolmens portugueses, galegos e franceses, sexan cetáceos e fan unha reflexión, ao meu xuízo, nada descamiñada. Os tres galegos que sinalan son: Dombate, Pedra da Arca e o de Espiñaredo. Unha aperta. Chisco


Mulleres, emigrantes, loitadoras e, agora, maiores que comparten experiencias - Pontevedra Viva\nActividade 'Fálame da emigración' no instituto Xunqueira 1\nMulleres, emigrantes, loitadoras e, agora, maiores que comparten experiencias\nDorinda emigrou a Suíza con 17 anos, encadeou varios traballos e alí coñeceu o seu marido e tivo un fillo, regresando no ano 2000 para coidar á súa nai. Elisa foi a Alemaña co seu marido para traballar nunha metalúrxica e regresou dous anos máis tarde ao enfermar o seu fillo. Maricarmen viviu de moza en Inglaterra e Francia mentres aprendía o idioma e, xa como mestra en España, traballou en Barcelona, California, Marrocos e Texas. Marisa foi a Venezuela coa súa familia con 15 anos e alí estivo 11 máis, ata que volveu, xa casada, a coidar ao seu fillo.\nEn practicamente todas as casas galegas hai historias similares ás de Dorinda, Elisa, Maricarmen ou Marisa, biografías de mulleres loitadoras que emigraron fuxindo da miseria ou da Ditadura á vez que sostiñan ás súas familias. Estas experiencias vitais poden resultar enriquecedoras para as novas xeracións e, con ese obxectivo, este luns estas catro pontevedresas -de nacemento ou adopción- mantiveron un encontro interxeracional con 19 alumnos do IES Xunqueira I.\nO encontro enmárcase no programa 'Fálame da emigración' de Afundación e foi xa a segunda sesión neste centro, de modo que xa houbo unha fase de preparación previa tanto por parte do alumnado como dos maiores e un primeiro encontro no que estas catro mulleres -e unha quinta que este luns estaba enferma- trasladáronlles as súas experiencias. Nesta ocasión tomaron o protagonismo os mozos.\nOs alumnos investigaron as historias das súas propias familias e compartíronas. Fiel reflexo da sociedade galega, case todos teñen emigrantes nas súas familias, desde unha moza cuxo pai e tío se foron a Francia e o seu avó materno a Suíza a un mozo cuxo avó estivo 20 anos en Suíza. Tamén saíron á luz familias de inmigración, como a dun mozo de nai brasileira que coñeceu ao seu pai cando chegou a España, e familias que se foron desperdigando por medio mundo, como a dun estudante de República Dominicana que vive en España e ten familiares en Porto Rico e Estados Unidos.\nDo mesmo xeito que nas familias dos mozos, detrás das historias destas catro mulleres hai motivacións diversas para emigrar e experiencias de todo tipo na diáspora. Marisa Gesteira, por exemplo, "emigrei por necesidade". Primeiro o seu pai e, cando ela 14 anos, e un ano despois o resto da familia. Todos acabaron en Venezuela porque "meus pais non tiñan forma de vivir aquí, eran pobres" e, de feito, ao principio, vivían nunha mesma habitación os pais e as dúas fillas. Ela traballou nunha fábrica de roupa e, nun momento dado, regresou un ano a Galicia e aprendeu corte e confección. Cando regresou, con esa formación, ascendeu ata ter ao seu cargo a 50 persoas. A súa historia de emigrante terminou cando o seu pai faleceu e ela, que agora ten 80 anos, regresou para coidar ao seu fillo, que nos anos anteriores estivera ao coidado dos avós en España.\nElisa Senra que naceu en 1940, "o ano da fame", era xa maior cando se lanzou á diáspora, con 24 anos e recentemente casada. "Fun con contrato, fomos os dous para a mesma fábrica e estupendo", relata, encantada co trato recibido na súa breve estancia en Alemaña, pois "cando cheguei alí, vin un mundo aberto, aquí ibamos cos ollos máis pechados ca ten a toupeira". O máis complicado foi o idioma, pero "había moito español e na fábrica había intérpretes para todo", de modo que se adaptou e mesmo lle deu pena ter que volverse aos dous anos, cando o seu fillo enfermou.\nMaricarmen González ten a historia máis inusual. Cando se foi a Inglaterra terminara a súa carreira de Maxisterio e, ao principio, "paseino moi mal", non polo que se atopou alí, onde tiña xa un contrato nun hospital, senón "pola xente que emigrase de aquí", pois os emigrantes dos anos 60 "non tiñan nin cultura nin educación". Tras regresar a casa temporalmente, volveu xa con outro traballo e a condición de ter tempo libre para acudir a clase e aprender inglés.\nTras máis de tres anos británicos, nos que aproveitou para estudar enfermería, foi a París para "practicar o idioma que tiña aprendido en España" mentres cuidadaba nenos, entre eles ao neto do escritor Émile Zola. A súa experiencia de emigrante non quedou cando regresou para opositar a mestra, senón que durante anos estivo destinada en Barcelona, foi de profesora convidada un ano a California e o Ministerio de Educación destinouna seis anos a Marrocos. En 2009, xa xubilada, estivo un ano en Texas.\nComo recurso didáctico complementario a esta actividade, Afundación levou ao instituto a exposición 'Nós tamén fomos emigrantes', unha selección de imaxes dos arquivos da axencia EFE, que posúe un dos fondos fotográficos máis importantes de España e que documentan diferentes aspectos da emigración galega e española.\n'Fálame da emigración' no instituto Xunqueira 1\nComeza o curso nos Centros de Maiores de Afundación\nUnha homenaxe fotográfica ás persoas anónimas que protagonizaron a historia da emigración galega